Public procurement notice: Contract Award Notice
Published: 2024-01-02
Buyer: Δημοτική Επιχείρηση Ύδρευσης Αποχέτευσης Ξυλοκάστρου - Ευρωστίνης (Δ.Ε.Υ.Α.Ξ.Ε.)
Country: GR
Contract type: Works
Procedure: Open procedure
CPV classification: 31712331 | 45232420 | 45252127 | 90481000
Award criteria: The most economic tender

Technical requirements: -Την κατασκευή του έργου της αποχέτευσης ακαθάρτων της Δ.Ε. Ευρωστίνης και της επέκτασης της εγκατάστασης της επεξεργασίας λυμάτων Ξυλοκάστρου.
-Την υπηρεσία λειτουργίας της Εγκατάστασης Επεξεργασίας Λυμάτων Ξυλοκάστρου για 3 χρόνια, με δικαίωμα προαίρεσης για επιπλέον 3 χρόνια.
Αντικείμενο της παρούσας σύμβασης είναι τα πρωτεύοντα αποχετευτικά έργα της παραλιακής ζώνης του Δήμου Ξυλοκάστρου-Ευρωστίνης από τα όρια του οικισμού Λουτρό ως Μαύρα Λιθάρια και με ορισμένα πρόσθετα δευτερεύοντα δίκτυα (οικισμού Δερβενίου & Στομίου) καθώς και την κατασκευή των έργων επέκτασης της Εγκατάστασης Επεξεργασίας Λυμάτων (Ε.Ε.Λ.) Ξυλοκάστρου και της εκτέλεσης της Υπηρεσίας κανονικής λειτουργίας της ΕΕΛ για τρία (3) έτη με δικαίωμα προαίρεσης για άλλα τρία (3) έτη.
Η ΔΕΥΑ Ξυλοκάστρου - Ευρωστίνης διατηρεί το δικαίωμα μονομερούς ανανέωσης της σύμβασης κατά το μέρος που αφορά στη λειτουργία για επιπλέον χρονικό διάστημα τριών (3) ετών (δικαίωμα προαίρεσης). Σε αυτήν την περίπτωση ο προϋπολογισμός της προαίρεσης ανέρχεται σε 90.000,00 € πλέον ΦΠΑ 24% 21.600,00 € για το χρονικό διάστημα τριών (3) ετών (δικαίωμα προαίρεσης). Η προαίρεση μπορεί να ασκηθεί το αργότερο μέχρι το πέρας της κανονικής λειτουργίας του έργου.
Το έργο χρηματοδοτείται από το Ταμείο Ανάκαμψης και Ανθεκτικότητας, Δράση «Επεξεργασία και καθαρισμός αστικών λυμάτων περιβαλλοντικά ευαίσθητων οικισμών και εκσυγχρονισμός εγκαταστάσεων» με ID 16846 και με κωδικό ΟΠΣ ΤΑ 5164462 και είναι εγγεγραμμένο στον Κ.Α: 15.01.498 του προϋπολογισμού της ΔΕΥΑ Ξυλοκάστρου - Ευρωστίνης. Η δαπάνη της λειτουργίας καλύπτεται από ίδιους πόρους
Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη του αναθέτοντα φορέα κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Εναία Αρχής Δημοσίων Συμβάσεων (Ε.Α.ΔΗ.ΣΥ.), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης του αναθέτοντα φορέα, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του .
Σε περίπτωση προσφυγής κατά πράξης του αναθέτοντα φορέα, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στον αναθέτοντα φορέα, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.
Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 15 της Κ.Υ.Α. ΕΣΗΔΗΣ-Δημόσια Έργα.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν ο αναθέτων φορέας ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ. επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.


Winner: ΜΕΣΟΓΕΙΟΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ ΚΤΗΜΑΤΙΚΗ ΕΤΑΙΡΕΙΑ με δ.τ.« ΜΕΣΟΓΕΙΟΣ Α.Ε.»